PCA มั่นใจปีนี้พลิกมีกำไร หลังหมดภาระตั้งสำรองฯ
PCA มั่นใจปีนี้พลิกมีกำไร หลังหมดภาระตั้งสำรองฯ เตรียมเข้าประมูลงานของ กฟภ. มูลค่าราว 2 พันลบ. หวังได้รับงาน 700-800 ลบ.
2 พ.ค. 2560

บริษัทแพลนเน็ต คอมมิวนิเคชั่น เอเชีย จำกัด (มหาชน) หรือ PCA ระบุว่า บริษัทมั่นใจปีนี้พลิกมีกำไรจากที่ขาดทุน 24.72 ล้านบาทในปี 59 เนื่องจากไม่มีภาระการตั้งสำรองเหมือนกับในปีที่ผ่านมา พร้อมตั้งเป้ารายได้ปีนี้เติบโตราว 10-15% ขณะที่เตรียมเข้าประมูลงานของการไฟฟ้าส่วนภูมิภาค (กฟภ.) ที่มีมูลค่าโครงการทั้งหมดประมาณ 2 พันล้านบาท โดยบริษัทคาดหวังจะได้รับงานส่วนนี้ราว 700-800 ล้านบาท ซึ่งจะช่วยเพิ่มงานในมือ (backlog) ที่ปัจจุบันมีอยู่ 300 ล้านบาทที่จะทยอยรับรู้เป็นรายได้ทั้งหมดภายในปีนี้ และบริษัทวางงบลงทุนปีนี้ราว 60 ล้านบาทเน้นใช้สร้างและขยายโครงข่าย